Document ID: 32004D0560

KOMISJONI OTSUS,
18. juuni 2004,
milles loetletakse Küprose piirkonnad, mis on abikõlbulikud struktuurifondide eesmärgi 2 raames aastatel 2004-2006
(teatavaks tehtud numbri K(2004) 2123 all)
(ainult kreekakeelne tekst on autentne)
(2004/560/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, (1) ning eelkõige selle artikli 4 lõiget 4,
olles konsulteerinud Piirkondade arengu ja ümberkorraldamise komitee, Põllumajandusstruktuuride ja maapiirkondade arengu komitee ning Kalanduse ja akvakultuuri komiteega,
ning arvestades järgmist:
(1)
Struktuurifondide eesmärgiga 2 toetatakse struktuurilistesse raskustesse sattunud piirkondade majanduslikku ja sotsiaalset ümberkorraldamist.
(2)
Komisjon ja liikmesriigid püüavad tagada, et abi andmisel keskendutakse kõige tõsisematesse raskustesse sattunud piirkondadele kõige kohasemal geograafilisel tasandil.
(3)
Küprose puhul on abikõlbuliku rahvaarvu ülempiir määruse (EÜ) nr 1260/1999 artikli 4 lõike 2 alusel 31 % eesmärgiga 1 hõlmamata NUTS II piirkondade elanikest, mis on 213 000 elanikku.
(4)
Komisjon koostab lähtuvalt liikmesriikide ettepanekutest ning kokkuleppel asjaomase liikmesriigiga eesmärgi 2 raames abikõlbulike piirkondade loendi, võttes arvesse liikmesriigi prioriteete,
ON VASTU VÕTNUD KÄESOLEVA OTSUSE:
Artikkel 1
Küprose piirkonnad, mis on abikõlbulikud struktuurifondide eesmärgi 2 raames 1. maist 200431. detsembrini 2006, on loetletud käesoleva otsuse lisas.
Artikkel 2
Käesolev otsus on adresseeritud Küprosele.
Brüssel, 18. juuni 2004

Labels: 18
15
19